  Майя Бывальцева 22-тӥ инвожое Удмуртилэн шоркарысьтыз Столичной лицейын Буре ваён но кайгырон нуналлы сӥзем Мужествоя урокын Ижысь кадет школаын дышетскисьёсты Москваысь кунокуаын тылпу потон дыръя кышкасьтэм луэмзы понна пусйизы. Со сярысь элькунысь дышетонъя но тодосъя министерстволэн пресс-службаез ивортӥз. 2021-тӥ арын 4-тӥ куартолэзе вазь ӵукна Москваысь кунокуаын тылпу потӥз. Соку отын 300-лэсь трос адями вал, соос пӧлын 114 пиналъёс. Ваньзы сямен соос огъяросси сборъёсы лыктэм кадетъёс. Ижкарысь 37 адями отчы тупаз. Пиналъёс но дышетӥсьёс калыклы юртысь потыны юрттӥзы. Асьме кадетъёс пӧлысь нокин шуге-леке ӧз шедьы Тӥ асьтэдыз шонер возиды, юн кариськиды, соин ик нокудды но шуге-леке ӧд шеде, тросэз адямиос ӵынэн тырмем юртысь потӥзы. Куддыр бадӟымъёс ӟудо ке, пиналъёс асьсэды туж йӧно возё! Ми данъяськиськом тӥледын, малпасько, котькудды туж рос-прос, ӧнерлыко, умой адямиос луоды Светлана Болотникова, Удмуртиысь дышетонъя но тодосъя министрТылпуысь калыкез поттон дыръя быгатыса ужамзы понна таукаронъёс пиналъёслы но дышетӥсьёссылы сётӥзы. Улонын котьку вань подвиглы инты – киез сётыны, ӟеч кыл вераны, шонер уж лэсьтыны, со понна анай-атайёсты данъяськыны быгато. Туннэ аспӧртэм урок! Ми данъяськиськом, Кадет школаямы сыӵе пиналъёс вань шуыса Ольга Моторина, Визьнодан ужъя но ватсаса-тодон-валан сётонъя управленилэн кивалтӥсезлэн воштӥсезТодэ вайытом, Удмуртиысь ӧнерчиос Алабгоын пиналъёсты огдыре куинь кыллы дышетонъя огъетэн тодматскизы. Тегъёс: Ижкар Москва тылпу Удмуртия пиналъёс кадетъёс СветланаБолотникова  